Boris Jeflov

Boris Aleksandrovitš Jeflov (; 31. joulukuuta 1926 Selištše, Borisoglebskin piiri, Jaroslavlin alue – 17. maaliskuuta 2013 Kostroma) oli neuvostoliittolainen ja venäläinen taidemaalari, graafikko ja maaseudun maisemamaalauksen mestari.

Elämä

Perhe
Boris Jeflov syntyi 31. joulukuuta 1926 isänsä armeijayksikön lähellä Jaroslavlin alueella Borisoglebskin piirissä sijaitsevassa Selištšen kylässä. Isä Jeflov Aleksandr Grigorjevitš oli ammattiupseeri ja äiti Koltšina Klavdija Vasiljevna varakkaan talon tytär. Boris jäi orvoksi hyvin nuorena isän tultua ammutuksi vainojen seurauksena 1938. Isän maine palautettiin postuumisti, mutta kuoleman seurauksena perheen oli muutettava ystävien luokse Kostromaan.

Lapsena Boris harrasti piirtämistä ja hän kopioi kuuluisien taiteilijoiden klassisia teoksia. Perheensä vaikean taloudellisen tilanteen vuoksi hän liittyi vapaaehtoisena armeijaan jo 16-vuotiaana.

Armeijassa
Lyhyen valmennuksen jälkeen hänet lähetettiin Mustanmeren laivaston toimintayksiköihin. Hän palveli ensin Krasni Krim -vartijaristeilijällä, mistä hän siirtyi Ognevoi-hävittäjän pääaseen komentajaksi armeijauransa loppuajaksi. Harvoina palveluksesta vapaina hetkinä hän osallistui piirustuskursseille Sevastopolin kaupungin taidestudiossa. Tuosta ajasta säilyneet piirustukset ovat olleet esillä useissa temaattisissa näyttelyissä.

Kostromassa
Palattuaan perheensä luokse vuonna 1951 Boris työskenteli Kostroman nukketeatterissa maalarisisustajana. Hän meni naimisiin Anisimova (Jeflova) Valentina Aleksandrovnan kanssa vuonna 1952, ja heille syntyi kaksi poikaa, Vladimir (1955) ja Aleksandr (1959).

Vuodesta 1953 vuoteen 1958 Boris opiskeli Kostroman taidekoulussa, minkä jälkeen hän työskenteli Venäjän federaation taidesäätiön työpajoissa eläkeikään asti. Taiteilijan ammatti oli Borikselle kutsumus ja hän vietti mielellään aikaa plein-air-maalauksen parissa. Venäjän maaseudun rauhan ja kauneuden innoittamana hän piirsi lukuisia luonnoksia, jotka hän viimeisteli studionsa hiljaisuudessa ainutlaatuisiksi maalauksiksi. Maalaukset ovat tunnettuja rikkaista väreistään ja syvällisestä merkityksestään, kuten teokset «Jälkikesä», «Lehtien putous», «Joella, joella...».

Vologdan alueen pieneen kaupunkiin Kirilloviin kohdistuneiden matkojen ansiosta syntyi taiteilijan tunnetuimmat akvarellimaalaukset, kuten «Kulmatorni», «Tie kirkolle», «Pyhä portti», jne. 

Vieraillessaan Severomorskin kaupungissa Boris sai inspiraationsa pohjoisen luonnon unohtumattomasta kauneudesta. Tämä maaginen vetovoima toi hänet myöhemmin Karjalaan. Vuosien saatossa Boris kävi siellä monta kertaa, ja saatujen vaikutelmien ansiosta hän tuotti useita parhaita ja monumentaalisimpia maalauksiaan, kuten esimerkiksi «Karjala» ja «Karjalan kivet». 

Vuodesta 1957 lähtien Boris oli mukana lukuisissa näyttelyissä, joista suurin osa oli henkilökohtaisia. Boris Jeflov kuoli 17. maaliskuuta 2013, 86-vuotiaana Kostromassa. Hän haudattiin Iljinskoje kylään Kostroman läheisyyteen.

Valitut teokset

Näyttelyt
Vuodesta 1958 lähtien Boris Jeflovin teoksia on ollut esillä kymmenissä näyttelyissä, jotka olivat viime vuosina enimmäkseen henkilökohtaisia. Tärkeimmät näyttelyt on lueteltu alla:
 "Neuvostoliiton taide, sosialistinen realismi, 1945–1980". Barcelona, Nykytaiteen museo, Galleria Ynguanzo (1992)
 Läpinäkyvä akvarellivalo. Kostroma, Perpetuum taidegalleria (2006)
 Taidemaalarin 80-vuotisjuhliin tarkoitettu näyttely. Kostroma, Romanovin museo (2007)
 Näyttely - jäähyväiset maalarille. Kostroman kaupunginhallinnon näyttelyhalli (2013)
 Graafisten muotokuvien ja piirustusten näyttely. Kostroman synagoga (2014)
 Metsän tiellä. Kostroman alueen luontomuseo (2016)
 Näyttely ”Varvaran talo”, joka oli tarkoitettu taidemaalarin 90-vuotisjuhliin. Kostroma, entinen aatelistoseura (2017)
 Pohjoisen magia Boris Eflovin silmin. Karjalan tasavalta, Sortavala (2017)
 Heijastusten tanssi. Kierikkikeskus, Oulu (2021)

Lähteet
 Бузин А.И. Художники-фронтовики 1941 – 1945 г. – Кострома: Типография издательства «Северная правда», 1975. – 68 с.
 ХУДОЖНИКИ НАРОДОВ СССР, Библиографический словарь., том. 4, кн. 1, стр. 75, Москва, «Искусство», 1983. – 592 с.
 Bavaj Todaro, Simonetta. Pittori contemporanei nella tradizione dell'antica terra 'Russa'. - Italia: Sytco, 1992. - 27 - 34 p.
 Художники Костромы. – Кострома: Издание Костромской организации художников, 1994. – 128 с.
 Костромские художники – ветераны войны и труда. – Кострома: Издание Костромской организации художников и администрации Костромской области, 1995. – 296 с.
 Прозрачный свет акварели. Ефлов Борис Александрович. – Кострома: Издательский Дом «Линия График Кострома», 2007. – 34 с.
 Виртуоз пейзажа. Борис Ефлов. Живопись. – Кострома: Издательский Дом «Линия График Кострома», 2007. - 80 с: ил.
 Магия севера глазами Бориса Ефлова. – Кострома: Издательский Дом «Линия График Кострома», 2017. - 80 с.: ил.
 Бузин А.И., Касторская Т.М., Туловская Т.И., Неганова Г.Д. Художники земли Костромской. – Кострома: Костромаиздат, 2013. – 376 с.: ил.
 Бузин А.И. Великая Отечественная война в творчестве костромских художников. – Кострома: Костромаиздат. – 2015. – 120 с.
 О друзьях-товарищах. Борис Ефлов. – Ярославль: Издательское бюро «Филигрань», 2015. - 44 с.
 Варварин дом Бориса Ефлова. – Кострома: Издательский Дом «Линия График Кострома», 2017. - 56 с: ил.

Viitteet

Aiheesta muualla

 Paikkalisten maalareiden taidenäyttely ”Sydämen muisti” on avattu Kostromassa
 Boris Jeflovin näyttely ”Heinäsuova” on avattu Kostromassa
 Boris Jeflovin maalaustaide

Neuvostoliittolaiset taidemaalarit
Venäläiset taidemaalarit
Vuonna 1926 syntyneet
Vuonna 2013 kuolleet